Born This Way

***Born This Way*** е вториот студиски албум на американската артистка Лејди Гага, издаден на 23 мај преку Interscope Records. Албумот е следбеник на претходните албуми *[[The Fame]]* (2008) и *[[The Fame Monster]]* (2009). Како ко-продуцент на речиси секоја песна на албумот, Гага соработувала со голем број продуценти, вклучувајќи ги RedOne и Фернандо Гарибеј, со кои работела и претходно, а и нови продуценти како Диџеј Snake, Диџеј White Shadow, Џеп Лорсен, Роберт Џон „Мат“ Ланг и Клинтон Спаркс. Исто така соработувала со артисти како саксофонистот на E Street Band Клеренс Клејмонс и гитаристот Брајан Меј од Queen на песни на албумот.

Музиката на *Born This Way* содржи синтпоп и денс-поп елементи кои биле присутни на нејзините претходни албуми. Покрај тоа, албумот исто така содржи различни инструментации кои не биле користени на нејзините претходни песни и албуми; електронски рок и техно се примери за тоа. Исто така содржи поширок спектар на различни музички жанрови како опера, хеви метал, диско, хаус и рокенрол додека темите на песните вклучуваат сексуалност, религија, слобода, феминизам и индивидуализам. Покрај различни коментари од некои религиозни и конзервативни коментатори, албумот бил добро прифатен од страна на критичарите; различните музички стилови и вокалите на Гага биле предмет на пофалба. Сепак, други критичари забележале дека Гага премногу се трудела да им задоволи на сите слушатели на албумот со пораката за зајакнување на личноста. Неколку публикации го вклучиле албумот во нивните годишни списоци за најдобри албуми. *Born This Way* добил три номинации на Греми Наградите, вклучувајќи ја и третата последователна номинација на Гага за Албум на Годината.

*Born This Way* се појавил на првите пет места на различни табели низ светот, вклучувајќи ја и табелата ''Билборд'' 200. Во САД, *Born This Way* продал 1.108 милиони копии во првата недела - тоа претставувало најголемиот број продажби во првата недела по издавањето на албумот во последните пет години; околу 440,000 копии биле продадени на страницата Амазон во само првите два денаа по издавањето со цена од 99 центи. Четири синглови од албумот – „Born This Way“, „Judas“, „The Edge of Glory“, и „Yoü and I“ – се искачиле меѓу првите десет места на ''Билборд'' Хот 100 и „Born This Way“ станала илјадитата песна која го достигнала првото место откако табелата за првпат се појавила во 1958 година. Истоимената песна исто така била најбрзо продаван сингл во историјата на iTunes, и промоционалниот сингл „Hair“ се појавил на табелите во шеснаесет држави.

Гага ги изведувала песните од албумот во различни прилики, вклучувајќи ги настапите на истакнати церемонии како 53тите Греми Награди и 2011 МТВ Видео Музички Награди, како и на други настани и телевизиски појавувања. За дополнителна промоција на албумот и неговите песни, Лејди Гага исто така ја започнала светската Born This Way Ball турнеја во април 2012.

## Позадина и снимање

Во март 2010, Гага изјавила дека почнала да работи на нов албум, тврдејќи дека ги напишала повеќето од песните за претпоставениот албум. Ви меѓувреме, продуцентот RedOne го опишал како „албумот за слобода“ на Гага по што нејзиниот менаџер, Трој Картер, верувал дека јавната слека на пејачката ќе почне да се менува по издавањето на  *Born This Way*. Неколку месеци по изјавувањето за албумот, Гага тврдела дека завршила со пишувањето на песните за албумот: „Дојде многу брзо. Работев на него со месеци и се чувствувам уверена дека е завршен сега. На некои артисти им требаат години. Мене не. Јас пишувам музика секој ден.“ Во друго интервју, таа го прогласила албумот како „химна на генерацијата“ и додала, „Ја содржи најдобрата музика која ја имам напишано во мојот живот. Веќе го напишав првиот сингл од албумот и ви ветувам, овој албум е најдобар во мојата кариера.“

Покрај сесиите на турнејските автобуси, снимачките сесии и постапки за албумот се случувале во  Abbey Road Studios во Лондон, Англија, Studios 301 во Сиднеј, Австралија, Sing Sing Studios во Мелбурн, Австралија, Gang Studios во Париз, Франција, Livingroom Studios во Осло Норвешка, Allerton Hill во Британија, Warehouse Productions Studio во Омаха, Небраска, Studio at the Palms во Лас Вегас, Невада Officine Meccaniche во Милан, Италија, Miami Beach Recording Studio во Мајами, и Germano Studios во Њујорк. Брајан Меј, гитарист во бендот Queen и Клеренс Клејмонс, поранешен член на E Street Band, работеле со Гага на албумот.

## Пишување и композиција
### Влијанија и теми

Според музичката композиција, *Born This Way* се смета има значајна промена од претходните албуми на Гага. Вклучува поширок број на музички жанрови како опера, хеви метал, рокенрол, Еуропоп, New Wave, маријачи, електро-индустријал, диско, и хаус како и голем број различни иструменти и музички стилови. Пример за ова е инструментот орган кој може да биде слушнат во завршниот дел на „Born This Way“, машки вокален хор инспириран од Грегоријанска миса во „Bloody Mary“, гитари и виолини во „Americano“, и електрични гитари во „Bad Kids“. Песните „Hair“ и „The Edge of Glory“ се разликуваат од остатокот на албумот; содржат саксофонска изведба од Клеренс Клејмонс, член на E Street Band. Во некои интервјуа, Гага изјавила дека најмногу била инспирирана од Мадона, Витни Хјустон, и Брус Спрингстин како и поголеми музички влијанија од Iron Maiden, Kiss, Queen, TLC, Пет Бенатар, и En Vogue.

Албумот најмногу содржи брзи денс песни, опишани како „химни со силни денс битови.“ Неколку месеци пред издавањето на *Born This Way*, Гага ја опишала новата музика како „нешто многу подлабоко од перика или кармин или фустан од месо“ и откако го слушнал албумот во целост, Акон забележал дека ќе ја пренесе музиката на „следен левел.“ Албумот содржи наводи кон некои религиски фигури во Христијанството, како Јуда Искариотски, Марија Магдалена и Исус од Назарет. Некои песни од албумот содржат наводи кон голем број социјални теми, како Законот за имиграција во Аризона. Пораките за сексуалност и феминизам се најзабележливите компоненти на *Born This Way*. Други теми кои се вклучени во албумот се индивидуализам, еднаквост и слобода.

### Музика и текст

Албумот започнува со „Marry the Night“, песна напишана со почит кон Њујорк. Претставува денс-поп песна која содржи црковни ѕвона, огромен four on the floor хаус бит, фанк рок-инспириран дел, како и елементи од диско, техно, фанк и Hi-NRG музика. Звукот на песната бил спореден со хер метал артистите од 1980-тите artists, вклучувајќи ги Бон Џови, Пет Бенатар и Бони Тајлер. Следната, „Born This Way“ е за тоа како секој човек е еднаков, без разлика на бојата на кожата или сексуалната ориентација и како секоја личност може да го исполни својот сон. Песната била споредена со „Express Yourself“ и содржи Еуродиско битови. Третата песна на албумот, „Government Hooker“, содржи елементи на опера музика, и денс мелодија која потсетува на техно, транс, индустријал и пост-диско, како и хип-хоп-инспириран бит. Песната била споредена со работата на германскиот електронски бенд Kraftwerk.

Четвртата песна е „Judas“, за која Гага потврдила дека е инспирирана од Библиската личност Јуда Искариотски.

## Песни во албумот

### Специјално издание

;Забелешки
*(*) негира ко-продуцент
*„Yoü and I“ содржи елементи од песната „We Will Rock You“ на бендот Queen, напишана од Брајан Меј.

## Наводи

Категорија:Албуми на Лејди Гага
Категорија:Албуми од 2011